open-index/open-wikipedia-markdown huggingface dataset:
Boys Do Cry

**«Boys Do Cry»** (norsk omsetjing 'gutar græt') er ein popballade frå 2022 som vert framført av den sveitsiske songaren Marius Bear. Songen vart utgjeven 8. mars 2022 og er komponert av artisten sjølv, saman med Martin Gallop. Songen var det sveitsiske bidraget i Eurovision Song Contest 2022 i Torino i Italia, der han vart nummer 17 av 25 med 78 poeng.

## Om songen
Melodien er komponert av songaren Marius Bear, som seier «Boys Do Cry» handlar om at alle mennesker opplever sorg og smerte, også menn. Bodskapen til songen er at man ikkje må oversjå kjensler, og at man må oppfordre kvarandre til å vere opne om kjensler og tankar. I eit intervju fortalte Bear at: «Eg forsto veldig tidleg at eg ikkje treng å vere flau over kjenslene mine. Som mann er eg ikkje redd for å gråte, eller å blottleggje svakheitene mine for eit publikum». 

Bear skreiv «Boys Do Cry» saman med den sveitsiske låtskrivaren og musikkprodusenten Martin Gallop, og songen vart utgjeven 8. mars 2022 på den offisielle YouTube-kanalen til Eurovision Song Contest.

Bear leverte inn songen til kringkastaren SRG SSR som søkte etter bidrag til å representere Sveits i Eurovision Song Contest 2022. Eit sjåarpanel beståande av 100 sveitsiske sjåarar, i tillegg til ein internasjonal jury på 23 medlemmar, kåra «Boys Do Cry» til vinnar i den interne utveljinga.

Songen og artisten Marius Bear vart offentleggjorde som det sveitsiske bidraget 8. mars 2022. «Boys Do Cry» kvalfiserte seg til finalen 14. mai 2022, der han enda som nummer 17 av 25 finalister. Songen fekk 0 poeng frå sjåarane, men 78 poeng frå juryane.

## Listeplasseringar

## Kjelder

**Denne artikkelen bygger på «[[:nb:Boys Do Cry|Boys Do Cry]]» frå ,  den 10. desember 2022.*
Nadir Rüstəmli

**Nadir Rəşid oğlu Rüstəmli** (romanisert *Nadir Rustamli*, ) er ein aserbajdsjansk songar. I 2021 vann han den andre sesongen av *The Voice of Azerbaijan*, og han representerte Aserbajdsjan i Eurovision Song Contest 2022 med songen «Fade to Black».

## Bakgrunn
Rüstəmli vart fødd i Salyan, aust i Aserbajdsjan. Som barn tok han pianotimar på ein musikkskule i heimbyen Salyan. I 2021 vart han uteksaminert frå Aserbajdsjans universitet for turisme og leiing, der han tok ein grad i bedriftsadministrasjon.

Rüstəmli har delteke i fleire song- og talenttevlingar. I 2019 representerte han heimlandet i Youthvision International Song Contest, der han vart nummer to. To år etter vann han den andre sesongen av *The Voice of Azerbaijan*. I fyrste runde song han ein versjon av «Writing's on the Wall» av Sam Smith. To av dommarane snudde stolane, og Rüstəmli valde artisten Eldar Qasimov som mentor. Qasimov vann Eurovision Song Contest 2011 med låten «Running Scared». I finalen 28. januar 2022 song Rüstəmli nettopp denne songen, og vann heile tevlinga med 42,6 prosent av telefonrøystene.

I februar 2022 kunngjorde den aserbajdsjanske kringkastaren İctimai Televiziya at han hadde vald Rüstəmli til å representere landet i Eurovision Song Contest 2022 i Torino i Italia. Han deltok med songen «Fade to Black» og enda til slutt som nummer 16 av 25 i finalen.

## Kjelder

**Denne artikkelen bygger på «[[:nb:Nadir Rüstəmli|Nadir Rüstəmli]]» frå ,  den 19. oktober 2022.*
Fade to Black av Nadir Rüstəmli

**«Fade to Black»** (norsk omsetjing 'dimme til mørke', her i tydinga 'falme bort') er ein popballade frå 2022 med den aserbajdsjanske songaren Nadir Rüstəmli. Songen vart gjeven ut 21. mars 2022 og var det aserbajdsjanske bidrag til Eurovision Song Contest 2022 i Torino i Italia. Songen er skriven av Andreas Stone Johansson, Anderz Wrethov, Sebastian Schub og Thomas Stengaard.

## Om songen
«Fade to Black» er ein popballade som handlar om slutten på eit forhold, eit som sakte falmar bort. Hovudpersonen går gjennom ein tung sorgprosess med sinne og fornekting over at forholdet er over.

Songen er skriven av eit svensk-tysk-dansk låtskrivarteam sett saman av Andreas Stone Johansson, Anderz Wrethov, Sebastian Schub og Thomas Stengaard. Fleire av dei har skrive ei rekkje andre songar i Eurovision Song Contest tidlegare, blant anna «El Diablo» av Élena Tsagrinoú og «Only Teardrops» av Emmelie de Forest, vinnarsongen frå 2013.

### Eurovision Song Contest
Den 30. desember 2021 opna den aserbajdsjanske kringkastaren İctimai Televiziya (İTV) opp for å sende inn bidrag til Eurovision Song Contest 2022. Innsending av bidrag vart stengd 31. januar 2022. Alle som sende inn bidrag, måtte også oppgje ei kort skildring av seg sjølv. Til slutt plukka İTV ut seks bidrag av rundt 300 innsende songar.

Nadir Rüstəmli vart 16. februar 2022 kunngjord som den utvalde artisten under morgonsendinga til İTV ** ('God morgon, Aserbajdsjan'). Etter valet av Rüstəmli, gjekk han og kringkastaren saman om å velje det aserbajdsjanske bidraget ut frå dei seks songane som var kortlista. Til slutt fall valet ned på «Fade to Black».

«Fade to Black» deltok i den andre semifinalen av Eurovision Song Contest 2022 i Torino torsdag 12. mai. Der fekk songen 0 poeng i telefonavrøystinga, men nok jurypoeng til å ta seg vidare til finalen laurdag 14. mai. I finalen vart «Fade to Black» nummer 16 av 25 bidrag med 106 poeng, der berre 3 poeng kom frå sjåarane.

## Listeplasseringar

## Kjelder

**Denne artikkelen bygger på «[[:nb:Fade to Black (Nadir Rüstəmli-sang)|Fade to Black (Nadir Rüstəmli-sang)]]» frå ,  den 11. desember 2022.*
Lilija Podkopajeva

**Lilija Oleksandrivna Podkopajeva** () er ein ukrainsk tidlegare turnar frå Donetsk som sigra i mangekampen under Turn-VM 1995, Turn-EM 1996 og Sommar-OL 1996. Ho vart halden for å vere ein «komplett turnar», sterk både teknisk og artistisk, like flink i alle fire øvingane. To moment er kalla opp etter henne: Podkopajeva-hoppet, og i frittståande: dobbel forlengs salto med halv skru i siste saltoen.

Podkopajeva vann frittståande i Turn-EM 1994. Året etter sikra ho seg to gullmedaljar i verdsmeisterskapen, i høvesvis mangekamp og hopp. Også under Sommar-OL 1996 i Atlanta tok ho to gullmedaljar, då i mangekamp og frittståande. Før ho kom så langt, vart ho europameister 1996 i mangekamp, frittsåande og skranke.

## Kjelder

**Denne artikkelen bygger på «[[:nb:Lilija Podkopajeva|Lilija Podkopajeva]]» frå ,  den 11. desember 2022.*
Skeise-NM 1975 i firkamp

**Noregsmeisterskapen på skeiser 1975 i firkamp** for menn vart avvikla på Brandbu i Oppland helga 22. og 23. februar. Amund Sjøbrend frå Hamar Idrettslag vart norsk meister i firkamp for fyrste og einaste gong.

## NM på skeiser 1975



Dato: 22./23. februar 1975


### 500 meter





### 5000 meter





### 1500 meter





### 10&nbsp;000 meter





## Kjelder
*Arbeiderbladet 24. februar 1975
Stefan Airapetjan

**Stefan Airapetjan** (armensk: Ստեֆան Հայրապետյան, fødd 24. desember 1997 i Viljandi i Estland) er ein estisk songar med armensk avstamming. Han er kjend under scenenamet **Stefan** og representerte Estland i Eurovision Song Contest 2022 med songen «Hope».

## Bakgrunn
Airapetjan vart fødd i Viljandi av armenske foreldre. Han har sunge sidan barndommen, teke songtimar og vunne ei rekkje lokale songtevlingar. I 2010 nådde han finalen i *Laulukarussell*, ei songtevling for barn, i regi av Eesti Televisioon.

Airapetjan har delteke i *[[Eesti Laul]]*, den estiske uttakinga til Eurovision Song Contest, fire gongar. Hans fyrste deltaking var i 2018, som del av duoen Vaje og songen «Laura (Walk with Me)». Dei enda på tredjeplass. Hans fyrste solodeltaking var i 2019 med songen «Without You», som også enda på tredjeplass. Han deltok igjen i 2020 med songen «By My Side», som endte på sjuandeplass i finalen.

Airapetjan vann *Eesti Laul* på fjerde forsøk i 2022 med songen «Hope». Gjennom sigeren fekk han representere Estland i Eurovision Song Contest 2022.
I Eurovision Song Contest i Torino deltok han i den andre semifinalen torsdag 12. mai. Der enda han på ein femteplass og kvalifiserte seg til finalen laurdag 14. mai. I finalen var Airapetjan og songen «Hope» det siste bidraget på scena og enda til slutt på ein 13. plass av 25 bidrag.

## Diskografi
### Singlar

## Kjelder

**Denne artikkelen bygger på «[[:nb:Stefan Airapetjan|Stefan Airapetjan]]» frå ,  den 10. desember 2022.*
Skeise-NM 1976 i firkamp

**Noregsmeisterskapen på skeiser 1976 i firkamp** for menn vart avvikla i Trondheim helga 31. januar og 1. februar. Kay Stenshjemmet frå SK Ceres vart norsk meister i firkamp for fyrste gong.

## NM på skeiser 1976



Dato: 1. februar 1976

### 500 meter




### 5000 meter




### 1500 meter




### 10000 meter




## Kjelder
*Arbeiderbladet 2. februar 1976
Jérémie Makiese

**Jérémie Makiese** (; ) er ein belgisk songar og fotballspelar. Han vann *The Voice Belgique 2021* og representerte Belgia i Eurovision Song Contest 2022 med låten «Miss You».

## Bakgrunn
Makiese vart fødd i Antwerpen av kongolesiske foreldre. Som seksåring flytta familien, inkludert syster hans og tre brør, til Berchem-Sainte-Agathe. Eit par år seinare flytta familien til Dilbeek. Han budde i dei to kommunane i barndommen, og lærte seg både fransk og nederlandsk. Seinare busette han seg i Uccle.

Makiese byrja å syngje som barn. Begge foreldra er songarar, og mora spelar også tam-tam. Han song i eit kyrkjekor som barn og tok seinare songtimar på skulen. Han vart nasjonalt kjend i 2021, då han deltok i den niande sesongen av *[[The Voice Belgique]]*. I april 2021 vann han heile tevlinga. Same haust kunngjorde kringkastaren RTBF at Makiese skulle representere Belgia i den kommande utgåva av Eurovision Song Contest i Torino. I mars 2022 vart deltakarsongen «Miss You» gjeven ut. Låten enda som nummer 19 av 25 bidrag i finalen. 

### Fotballkarriere
Makiese har parallelt med musikken alltid hatt ei stor interesse for fotball. Som 13-åring var han målvakt for BX Brussels. I september 2021 skreiv han eittårskontrakt med fotballklubben Excelsior Virton, etter å ha spelt for Jeunesse Molenbeek, Royal Wallonia Walhain og med La Louvière Centre sommaren 2021.

Som følgje av suksessen etter sigeren i *The Voice Belgique*, har han teke ein pause frå høgskuleutdanninga i geologi, for å konsentrere seg om song- og idrettskarrierene.

## Kjelder

**Denne artikkelen bygger på «[[:nb:Jérémie Makiese|Jérémie Makiese]]» frå ,  den 11. desember 2022.*
Miss You av Jérémie Makiese

**«Miss You»** (norsk omsetjing 'saknar deg') er ein popsong som vert framført av den belgiske songaren Jérémie Makiese. Songen blei gjeven ut 10. mars 2022 og var det belgiske bidraget i Eurovision Song Contest 2022 i Torino i Italia.

## Om songen
«Miss You» er komponert av Makiese sjølv, saman med Mike BGRZ, Manon Romiti, Paul Ivory og Silvio Lisbonne. Saman med artisten vart songen vald ut internt av kringkastaren Radio-télévision belge de la Communauté française (RTBF) til å representere Belgia i Eurovision Song Contest 2022. Artistkunngjeringa vart gjort 15. september 2021, mens «Miss You» fyrst vart kunngjort i mars 2022.

«Miss You» hadde premiere 10. mars 2022 på det belgiske radioprogrammet *Le 8/9*, før musikkvideoen vart vist på tv-kanalen La Une like etter. Seinare same dag vart songen og musikkvideoen slopne på YouTube-kanalen til Eurovision Song Contest.

«Miss You» startar som ein Bond-aktig ballade, før han går over til å bli ein R&B-låt med soulundertonar, blant anna med bruk av eit gospelkor i siste refreng. 

«Miss You» deltok i den andre semifinalen av Eurovision Song Contest 2022 torsdag 12. mai. Der vart han nummer 8 og kvalifiserte seg til finalen laurdag 14. mai 2022. I finalen enda låten som nummer 19 av 25 bidrag med 64 poeng.

## Listeplasseringar

## Kjelder

**Denne artikkelen bygger på «[[:nb:Miss You|Miss You]]» frå , den 11. desember 2022.*
Skeise-NM 1979 i firkamp

**Noregsmeisterskapen på skeiser 1979 i firkamp** for menn vart avvikla på Hamar stadion helga 6. og 7. januar. Jan Egil Storholt frå Sportsklubben Falken vart norsk meister i firkamp for fyrste og einaste gong.

Jan Egil Storholt forbetra noregsrekorden på 1500 meter til 1.59,79.

## NM på skeiser 1979



Dato: 6./7. januar 1979


### 500 meter





### 5000 meter





### 1500 meter





### 10000 meter





## Kjelder
*Tidens Krav 8. januar 1979
Skeise-NM 1977 i firkamp

**Noregsmeisterskapen på skeiser 1977 i firkamp** for menn vart avvikla på Lillehammer helga 19. og 20. februar. Kay Stenshjemmet frå SK Ceres vart norsk meister i firkamp for andre gong i rad.

## NM på skeiser 1977



Dato: 19./20. februar 1977


### 500 meter





### 5000 meter





### 1500 meter





### 10000 meter





## Kjelder
*Arbeiderbladet 21. februar 1977
Pickwick-klubben

***The Pickwick Papers***, omsett til norsk som ***Pickwick-klubben*** eller ***Pickwick-klubbens etterlatte papirer***, var det fyrste skjønnlitterære verket til Charles Dickens. Det kom opphavleg ut i 20 månadshefte frå 1836 til –37, og så i eitt band i 1837 med tittelen og undertittelen *The Posthumous Papers of the PICKWICK CLUB, containing a faithful record of the Perambulations, Perils, Travels, Adventures and Sporting Transactions of the Corresponding Members. Edited by "Boz". With Illustrations*.

## Bakgrunn
«Boz» var pseudonymet Dickens nytta som journalist, og ved utgjevinga av boka *[[Sketches by Boz]]* i 1836. Då *The Pickwick Papers* kom ut samla i bokform i 1837, stod Dickens sitt eige namn på tittelbladet.

*The Pickwick Papers* var i opphavet eit oppdragsverk over ein idé utvikla av illustratøren Robert Seymour. Han ville laga ein serie bilde av «cockney sporting life», og Dickens blei spurt om å laga tekst til dei. Dickens, som berre var 24 år gammal då prosjektet starta, tok snart styringa, sjølv om han i utgangspunktet vat underlagd både illustratøren og forleggjaren Chapman and Hall. Han utvida handling og persongalleri slik at forteljinga fekk samanheng og eit rikare persongalleri. Seymour døydde, og blei erstatta av nye illustratørar. Den viktigaste erstattaren var Hablot Knight Browne, eller «Phiz», som kom til å bli ein mangeårig samarbeidspartnar for Dickens.name=Oxford/> Serien blei ein stor suksess, og opphav til ein liten industri av «piratkopiar» og «spin-off»-produkt.

Ramma var ein parodi på dei alvorlege selskapa i tida til fremjing av nyttig lærdom. Samuel Pickwick er oppdagingsreisande og naturforskar, med bedriftar som kan verka latterlege for lesarane, men som vekker stor beundring blant hans eigne tilhengarar. Desse er i fyrste rekke den tjukke, middelaldrande sjarmøren Stacy Tupman, og dei yngre klubbmedlemmene, diktaren Mr. Snodgrass og «sportsmannen» Mr. Winkle (som i verkelegheita er ei kløne utan erfaring i nokon sport). Forteljinga følgjer dei fire vennene på ulike reiser rundt om i Sør-England, gjennom rettssaka Mr. Pickwick blir trekt inn i av den tidlegare husvertinna si, og det følgjande opphaldet i gjeldsfengsel.

Dickens utstyrte mellom anna Mr. Pickwick med ein tenar: den rappkjefta, unge cockneyen Sam Weller. Andre gjennomgangsfigurar er svindlaren Alfred Jingle og kumpanen hans, Job Trotter, og den pompøse smågodseigaren Mr. Wardle, med døtrer, ugift søster og gammal mor, i tillegg til ein svært tjukk tenestegut med sterke søvnbehov, i landsbyen Dingley Dell.

## Galleri

Mr. Pickwick addresses the club.jpg|Herr Pickwick talar til klubben
Hablot Knight Browne - The Pickwick Papers, Pickwick at the slide.jpg|*Pickwick at the slide* av Hablot Knight Browne (Phiz)
Bardell Pickwick Reynolds 1910.jpg|Illustrasjon av Frank Reynolds frå 1910 som syner fru Bardell og herr Pickwick
Fred Barnard23a.jpg|*Mr. Pickwick Picnics* av Fred Barnard


## Kjelder

**Denne artikkelen bygger på «[[:nb:Pickwick-klubben|Pickwick-klubben]]» frå ,  den 11. desember 2022.*  

## Bakgrunnsstoff
Collins English Dictionary

***Collins English Dictionary*** er ei engelsk ordbok som kjem ut på trykk og på nett. Ho blir gjeven ut av HarperCollins i Glasgow.

Den 12. utgåva av ordboka kom ut i november 2018. Den føre utgåva, den 12. kom ut i oktober 2014. Det blei gjeven ut ei spesiell «30th Anniversary» 10. utgåve i 2010. Tidlegare utgåver kom ut kvart 3–4 år.

*Collins English Dictionary* blei fyrst gjeven ut på internett 31. desember 2011 på CollinsDictionary.com, i lag med ordbøker på fransk, tysk, spansk og italiensk. Nettstaden inneheld også setningar med døme på ordbruk frå Collins Bank of English Corpus, ordfrekvens og trendar frå Google-prosjektet Ngrams, og bilde knytte til ord frå Flickr.

## Kjelder

**Denne artikkelen bygger på «[[:en:Collins English Dictionary|Collins English Dictionary]]» frå ,  den 12. desember 2022.*  

## Bakgrunnsstoff

* CollinsDictionary.com – *Collins English Dictionary*, *American English Dictionary*, Thesaurus (in American English, French, German, Italian, and Spanish).
Skeise-NM 1980 i firkamp

**Noregsmeisterskapen på skeiser 1980 i firkamp** for menn vart avvikla i Drammen helga 2. og 3. februar. Tom Erik Oxholm frå IF Fram vart norsk meister i firkamp for fyrste gong.

## NM på skeiser 1980



Dato: 2./3. februar 1980


### 500 meter





### 5000 meter





### 1500 meter





### 10000 meter





## Kjelder
*Bergens Arbeiderblad 4. februar 1980
TrollSat

**TrollSat** er ein landbasert satellittstasjon i Dronning Maud Land i Antarktis. Stasjonen har Kongsberg Satellite Services (KSAT) som eigar, og er tilknytt den norske forskingsstasjonen Troll. Stasjonen blei sett i drift 1. mars 2007  og blei offisielt opna 20. januar 2008.

TrollSat hentar klima-, miljø- og meteorologidata frå satellittar i polarbane og vidareformidlar dei. Slike satellittar går rundt jorda 14 gongar i døgnet.

KSAT driv to polare jordstasjonar som er tilpassa satelittar i låg jordbane, der den andre er SvalSat i Longyearbyen på Svalbard. Dette er dei einaste to jordstasjonane som kan kommunisera med alle banane til satellittar i låg jordbane. Ved å bruka begge stasjonane kan ein lasta ned data to gonger per omflyging, tjueseks gonger per døgn, med ei forseinking på berre førti minutt.

## Kjelder

**Denne artikkelen bygger på «[[:nb:TrollSat|TrollSat]]» frå ,  den 12. desember 2022.*
Skeise-NM 1982 i firkamp

**Noregsmeisterskapen på skeiser 1982 i firkamp** for menn vart avvikla på Oppdal i Sør-Trøndelag helga 6. og 7. mars. Rolf Falk-Larssen frå Trondhjems Skøyteklubb vart norsk meister i firkamp for fyrste gong.

## NM på skeiser 1982



Dato: 6./7. mars 1982


### 500 meter





### 5000 meter





### 1500 meter





### 10000 meter





## Kjelder
*Arbeiderbladet 8. mars 1982
James Arness

**James Arness** (fødd **James Aurness** ) var ein amerikansk skodespelar mest kjend for rolla som Marshal Matt Dillon i TV-serien *[[Kruttrøyk]]* gjennom 20 år. Han var òg kjend for rollefiguren Zeb Macahan i TV-serien *[[Familien Macahan|I ville vesten/Familien Macahan]]* og hovudrollefiguren Jim McLain i den actionfylde krimserien *[[McClain's Law]]*. Foreldra var Rolf Cirkler Aursnes og Ruth Duesler, barn av høvesvis norske og tyske immigrantar. Han var storebror til skodespelaren Peter Graves. 

James Arness vart fødd i Minneapolis i Minnesota. Han gjorde teneste i den amerikanske hæren i 2. verdskrigen og vart skada i slaget om Anzio. Dette er årsaka til at han halta. Han var ein nær ven av John Wayne og spelte mot han i *[[Big Jim McLain]]*. Høgda på to meter gjorde han til den då høgaste skodespelaren som nokon gong hadde hatt ei hovudrolle.

For bidraget til TV-industrien fekk han ei stjerne på Hollywood Walk of Fame ved 1751 Vine Street.

Arness døydde av naturlege årsakar i heimen i Brentwood i Los Angeles 3. juni 2011.

## Filmografi
* *The Farmer's Daughter* (1947)
* *Roses Are Red* (1947)
* *Battleground* (1949)
* *Wagon Master* (1950)
* *Stars in My Crown* (1950)
* *Sierra* (1950)
* *Wyoming Mail* (1950)
* *Two Lost Worlds* (1951)
* *Belle Le Grand* (1951)
* *[[Tingen fra en annen verden (1951)|Tingen fra en annen verden]]* (1951)
* *Cavalry Scout* (1951)
* *Iron Man* (1951)
* *The People Against O'Hara* (1951)
* *The Girl in White* (1952)
* *Carbine Williams* (1952)
* *Big Jim McLain* (1952)
* *Hellgate* (1952)
* *Horizons West* (1952)
* *Lone Hand* (1953)
* *Island in the Sky* (1953)
* *The Veils of Bagdad* (1953)
* *Hondo* (1953)
* *Them!* (1954)
* *Her Twelve Men* (1954)
* *Many Rivers to Cross* (1955)
* *The Sea Chase* (1955)
* *Flame of the Islands* (1956)
* *The First Traveling Saleslady* (1956)
* *Gun the Man Down* (1956)
* *Alias Jesse James* (1959) (Cameo)
* *Comanche Stallion* (2006)

## Arbeid for TV
* *[[Gunsmoke]]* (1955–1975)
* *[[The Macahans]]* (1976)
* *How the West Was Won* (1977) (miniserie)
* *How the West Was Won* (1978) (miniserie)
* *How the West Was Won* (1979) (kansellert etter 20 episoder)
* *McClain's Law* (1981–1982)
* *The Alamo: Thirteen Days to Glory* (1987)
* *Gunsmoke: Return to Dodge* (1987)
* *Red River* (1988)
* *Gunsmoke: The Last Apache* (1990)
* *Gunsmoke: To the Last Man* (1992)
* *Gunsmoke: The Long Ride* (1993)
* *Gunsmoke: One Man's Justice* (1994)

## Kjelder





## Bakgrunnsstoff
*
Gimsøydalaren

**Gimsøydalaren**, òg kjend som **sylvgylden** eller **sylvdalaren**, er namnet på den fyrste norske utgåva av dalar prega i 1546. Ein gimsøydalar svara til tre mark à 16 skilling. Gimsøydalaren er den mest ettertrakta norske mynten for myntsamlarar.

Det finst i dag berre 18 eksemplar av gimsøydalaren, der tolv er eigde av museum og statlege samlingar og seks er i privat eige. Éin gimsøydalar har ein verdi på nesten to millionar norske kroner.

## Skildring
Gimsøydalaren er 3,5 centimeter i diameter og veg om lag 30 gram, derav omtrent 26,49 gram sylv (1 kølnsk mark à 233,85g sylv = 8,827 dalarar = 8 gimsøydalarar à 26,49 g sylv).

Adversen (framsida) viser eit portrett av kong Christian III, medan reversen (baksida) viser det norske riksvåpenet; løva med krone og øks. 

## Soge
Gimsøydalaren har namn etter staden han vart prega, i Gimsøy kloster ved Skien. Gimsøy var tidlegare eit nonnekloster, men klosterverksemda vart etter reformasjonen i Noreg i 1537 forboden. Gimsøy vart brukt til myntproduksjon, for di ein hadde funne sylvførekomst i Telemark. Etter reformasjonen tok kong Christian III over eit koparverk i Gullnes ved Sundsbarmvatnet i Seljord, som før hadde høyrt til biskopen i Hamar. Her sette kongen i gang utvinning av sylv i 1539 ved hjelp av bergfolk frå Sachsen. Noko av sylvet kom òg truleg frå Fyresdal. Mykje av dette sylvet vart ført til Gimsøy, der det vart starta myntproduksjon i 1543, under leiing av myntmeisteren Jørgen Kock.

### Den fyrste norske dalaren
Gimsøydalaren var den fyrste norske dalaren som vart laga i Noreg. Dei fyrste dalarane i Europa vart prega i Joachimsthal i Böhmen i 1519 og vart kalla *[[Joachimsthaler]]ar*, forkorta til *Thaler*. Både myntane og namnet vart snøgt etterlikna i andre land, til og med i Danmark-Noreg som kalla dei for daler. Amerikanske dollar har same opphav. Myntane i mellomalderen i Noreg var ofte små og hadde lågt innhald av sylv. Gimsøydalaren derimot, var på grunn av sitt høge innhald av sylv ein internasjonalt gangbar mynt.

Det finst spekulasjonar om gimsøydalarane vart prega i Danmark, ettersom Gimsøy kloster brann ned same år som myntane vart prega. Det norske sylvet skal ha vorte sendt til København i kjølvatnet av dette. Det er mogeleg at dalarane vart prega i København eller at nordmennene importerte stempla frå Danmark. Ein reknar uansett gimsøydalaren som den fyrste norske dalaren ettersom han har eit norsk motiv, den norske løva, på reverssida.

Gimsøydalarane er av nasjonal tyding, ein må difor søkja om løyve for å kunne taka med seg myntane ut av Kongeriket Noreg.

## Kjelder

**Denne artikkelen bygger på «[[:nb:Gimsøydalaren|Gimsøydalaren]]» frå ,  den 12. desember 2022.*  

## Bakgrunnsstoff
* «Prisrekord for norsk mynt» i nrk.no
* Gimsøydaleren i Digitaltmuseum
* Gimsøydalaren i numista.com

## Vidare lesing
* Thesen, G. (2015) *[https://urn.nb.no/URN:NBN:no-nb_digibok_2020031907005 Norges mynter i dansketiden: 1449–1814]*. Oslo. Oslo Myntgalleri. ISBN 978-82-690202-0-5
Krystian Ochman

**Krystian Jan Ochman** (), kjend musikalsk under etternamnet **Ochman**, er ein polsk-amerikansk songar og låtskrivar. Han vart kjend i Polen då han vann den ellevte sesongen av *The Voice of Poland* og representerte Polen i Eurovision Song Contest 2022.

## Bakgrunn
Ochman vart fødd av polske foreldre i Melrose i Massachusetts i USA. Som barn lærte han å spele trompet og piano, og på high school tok han songtimar. Han spelte seinare rolla som prinsen i ei skuleoppsetjing av *[[Oskepott]]*. Etter high school flytta han til Polen og Katowice for å studere ved musikkhøgskulen Akademia Muzyczna im. Karola Szymanowskiego w Katowicach. 

I 2020 deltok Ochman i auditionrundane til den ellevte sesongen av *The Voice of Poland*. Han vart med på laget til artisten Michał Szpak, og vann seinare heile tevlinga. Etter sigeren skreiv han kontrakt med Universal Music Polska. Han gav ut debutsingelen «Światłocienie» og sidan debutalbumet *Ochman* i 2021.

Vinteren 2022 kunngjorde Telewizja Polska (TVP) at Ochman var ein av deltakarane i den polske nasjonale finalen til Eurovision Song Contest 2022. Han deltok med låten «River», som han hadde skrive saman med Ashley Hicklin, Adam Wiśniewski og Mikołaj Trybulec. I finalen 19. februar 2022 gjekk han til topps og fekk representere Polen i Eurovision Song Contest 2022 i Torino. Der enda han på tolvteplass med låten «River».

Ochman er barnebarn av den internasjonalt kjende polske tenoren Wiesław Ochman.

## Diskografi
### Album
* 2021 – *Ochman*

### Singlar
* 2020 – «Światłocienie»
* 2021 – «Wielkie tytuły»
* 2021 – «Wspomnienie»
* 2021 – «Prometeusz»
* 2021 – «Ten sam ja»
* 2021 – «Złodzieje wyobraźni»
* 2022 – «River»
* 2022 – «Bittersweet» (med Opał)

## Referansar

**Denne artikkelen bygger på «[[:nb:Krystian Ochman|Krystian Ochman]]» frå ,  den 13. desember 2022.*
Skeise-NM 1983 i firkamp

**Noregsmeisterskapen på skeiser 1983 i firkamp** for menn vart avvikla på Tynset i Hedmark helga 26. og 27. februar. Rolf Falk-Larssen frå Trondhjems Skøyteklubb vart norsk meister i firkamp for andre gong i rad.

## NM på skeiser 1983



Dato: 26./27. februar 1983


### 500 meter





### 5000 meter





### 1500 meter





### 10000 meter





## Kjelder
*Arbeiderbladet 28. februar 1983
Simona Amânar

**Simona Amânar** () er ein rumensk tidlegare turnar frå Constanța som vart olympisk meister i mangekamp under Sommar-OL 2000. I tida 1994-2000 vann ho seks gullmedaljar i verdsmeisterskap og like mange i europameisterskap, i tillegg til tre i olympiske sommarleikar. Til saman sanka ho sju OL-medaljar, ti VM-medaljar og tolv EM-medaljar.

Amânar fekk sine fyrste gullmedaljar med Romania sine mannskap i lagtevlinga ved EM 1994 og VM 1994. Sidan vart det lag-gull i VM 1995, EM 1996, VM 1997, EM 1998, VM 1999, EM 2000 og OL 2000. Individuelt kom ho på tredjeplass i mangekampen ved dei olympiske leikane 1996 i Atlanta, der ho elles vann gullmedaljen i hopp, sølv frittståande og bronse i lagtevlinga. Ho utmerkte seg særleg i hopp, ei øving ho vann både i VM 1995, EM 1996, OL 1996, VM 1997 og EM 2000. I EM 1996 gjekk ho også til topps i skranke. Ho avslutta som aktiv med å sigre i mangekampen og lagtevlinga under Sydney-OL, der ho også tok bronse i frittståande.

## Kjelder

**Denne artikkelen bygger på «[[:en:Simona Amânar|Simona Amânar]]» frå ,  den 12. desember 2022.*  

*
Skeise-NM 1985 i firkamp

**Noregsmeisterskapen på skeiser 1985 i firkamp** for menn vart avvikla på Leangen stadion i Trondheim helga 13. og 14. januar. Rolf Falk-Larssen frå Trondhjems Skøyteklubb vart norsk meister i firkamp for fjerde gong i rad.

## NM på skeiser 1985



Dato: 13./14. januar 1985


### 500 meter





### 5000 meter





### 1500 meter





### 10000 meter





## Kjelder
*Arbeiderbladet 15. januar 1985
Skeise-NM 1986 i firkamp

**Noregsmeisterskapen på skeiser 1986 i firkamp** for menn vart avvikla på Jevnaker i Oppland helga 11. og 12. januar. Tom Erik Oxholm frå IF Fram vart norsk meister i firkamp for andre og siste gong.

## NM på skeiser 1986



Dato: 11./12. januar 1986


### 500 meter





### 5000 meter





### 1500 meter





### 10000 meter





## Kjelder
*Arbeiderbladet 13. januar 1986
Skeise-NM 1987 i firkamp

**Noregsmeisterskapen på skeiser 1987 i firkamp** for menn vart avvikla på Hamar stadion i Hedmark helga 31. januar og 1. februar. Det var fyrste gongen noregsmeisterskapen vart arrangert på same stad og til same tid for både menn og kvinner. Bjørg Eva Jensen frå Idrettsforeningen Fram vart norsk firkampmeister for sjuande gong, medan Bjørn Nyland frå Ask Skøyteklubb vart norsk meister i firkamp for fyrste og einaste gong.

## NM på skeiser 1987
## Menn



Dato: 31.1/1.2. 1987

### 500 meter




### 5&nbsp;000 meter




### 1500 meter




### 10&nbsp;000 meter




## Kvinner



Dato: 31.1/1.2. 1987

### 500 meter




### 3&nbsp;000 meter




### 1500 meter




### 5&nbsp;000 meter




## Kjelder
*Arbeiderbladet 2. februar 1987
Skjerf

**Skjerf** (frå fransk , ‘armbind, langsjal’) er eit stykke stoff ein kan ha om halsen eller hovudet for å verna seg mot kulde, sollys, støv, sand eller skit, som pynt eller mote, av religiøse grunnar eller for å visa tilhøyre til ein idrettsklubb eller -lag. Ein kan laga skjerf av mange ulike materiale, som ull, lin, silke og bomull. Plagga er vanlegvis lange, smale og rektangulære. Dei kan hengast laust, viklast eller knytast om hals eller hovud.

Ein kan òg ha skjerf om livet som livband, til dømes som del av ein gallauniform eller hoftesjal brukt til magedans.


Tibet-5629 (2641231045).jpg|Silkeskjerf gjevne av ein tibetansk munk for å bringa lukke.
Portugiesische_Fans_bei_der_Euro_2004.jpg|Portugisiske fotballtilskodarar held opp fotballskjerf under Fotball-EM 2004.
Old-Man-carrying-Milk-Jar-on-his-shoulder-IMG 8236.jpg|Mann med laust skjerf i Nepal
NickCooper.jpg|Mann med knytta skjerf
Mehandi silk scarf 2.jpg|Kvinne med silkeskjerf
Walking on a catwalk a mannequin.jpg|Kvinne med skjerf på moteoppvising
Glenn A. Baker 2015.jpg|Glenn A. Baker med laust skjerf og kvinne med pelsstola


## Sjå òg
*Dupatta
*Sjal
*Stola

## Kjelder

**Denne artikkelen bygger på «[[:en:Scarf|Scarf]]» frå ,  den 13. desember 2022.*  

## Bakgrunnsstoff
River av Krystian Ochman

**«River»** (norsk omsetjing 'elv') er ein popballade frå 2022 med den polsk-amerikanske artisten Krystian Ochman, med scenenamnet Ochman. Songen vann den polske musikktevlinga *Tu bije serce Europy! Wybieramy hity na Eurowizję 2022* laurdag 19. februar 2022 og var det polske bidraget i Eurovision Song Contest 2022 i Torino i Italia.

## Om songen
Ochman skreiv «River» saman med låtskrivarlaget Ashley Hicklin, Adam Wiśniewski og Mikołaj Trybulec. Songen var eitt av 150 bidrag som kom inn til ålmennkringkastaren TVP si tevling for å finne det polske bidraget til Eurovision Song Contest 2022. Ein fagjury på fem personar plukka «River» og ni andre bidrag til den polske finalen *Tu bije serce Europy! Wybieramy hity na Eurowizję 2022* (norsk 'Hjartet til Europa slår her! Vi vel ein hit til Eurovision 2022'). 

I finalen laurdag 19. februar 2022 vann «River» tevlinga med 51 prosent av røystene i superfinalen. Som vinnar vart songen det  polske bidraget i Eurovision Song Contest 2022 i Torino. «River» deltok i den andre semifinalen torsdag 12. mai 2022, og kvalifiserte seg til finalen, der han vart nummer 12.

## Listeplasseringar

## Kjelder

**Denne artikkelen bygger på «[[:nb:River (Ochman-sang)|River (Ochman-sang)]]» frå ,  den 13. desember 2022.*
Troll Airfield

**Troll Airfield** er ein flyplass som ligg rundt sju kilometer frå den norske feltstasjonen Troll i Antarktis. Flyplassen blei bygd på iskappa og opna for trafikk i februar 2005. Han blir brukt til transport av personell og utstyr i samband med forsking i området.

Norsk polarinstitutt inviterte elleve land som opererte i Dronning Maud Land til samarbeid om Dronning Maud Land Air Network Project (DROMLAN). Troll Airﬁeld er ein del av luftnettverket saman med Cape Town i Sør-Afrika og den russiske forskingsstasjonen Novolazarevskaja nordaust for Troll. Passasjerar blir flogne inn frå fastlandet og så transporterte med mindre fly vidare til dei endelege reisemåla sine.

Flyplassen viste seg å vera populær sidan han bidrog til å senka kostnadene i samband med forsking i Antarktis. C-130 Hercules og liknande fly har regulære flygingar. Rullebanen avgrensar ikkje storleiken på besøkande fly. Troll Airfield er berre open for trafikk i samband med forsking. Det finst ingen tenester for kommersiell trafikk. Flyplassen er open frå oktober til februar i den antarktiske sommarsesongen. 28. november 2012 landa det for første gong eit Boeing 737-fly på Troll. Flyet transporterte 33 personar og vende tilbake til Cape Town dagen etter.

## Kjelder

**Denne artikkelen bygger på «[[:nb:Troll Airfield|Troll Airfield]]» frå ,  den 13. desember 2022.*  

## Bakgrunnsstoff

* Troll Airfield på norskeflyplasser.no (arkivert nettside)
Elghovudet frå Huittinen

**Elghovudet frå Huittinen** () er ein figurin av eit elghovud av kleberstein som stammar frå mellomsteinalderen. Det blei funne i 1903 i Huittinen i provinsen Satakunta i Finland, og er datert til mellom 7000 og 8000 f.Kr. 

Skulpturen er permanent stilt ut på Finlands Nationalmuseum i Helsinki, med ein kopi stilt ut på Huittinen Museum og i skulptursamlinga på Helsinki Universitet. Elghovudet er eit av dei best kjende arkeologiske funna frå Finland.

## Kjelder

**Denne artikkelen bygger på «[[:da:Elghovedet fra Huittinen|Elghovedet fra Huittinen]]» frå ,  den 13. desember 2022.*
Suontakasverdet

**Suontakasværdet** () er eit mellomaldersverd funne i ei kvinnegrav i Tyrväntö i Finland i 1968. Grava er frå kring 1030, og sverdet blei truleg brukt på 900-talet. Sverdfestetet er av bronse. Sverdet blir sett på som unikt for si tid.

I grava blei der òg funne eit heilt smykkesett, eit anna sverd og fleire andre gjenstandar. Landsbyen Suontaka ligg i Häme, der det er gjort mange funn av sverd. Tid då sverdet var i bruk var ein blømande, men valdeleg tid i området.

Sverdet er stilt ut på Finlands Nationalmuseum i Helsinki.

## Kjelder

**Denne artikkelen bygger på «[[:da:Suontakasværdet|Suontakasværdet]]» frå ,  den 13. desember 2022.*
Dåin, Dvalin, Dunøyr og Duratro

**Dåin, Dvalin, Dunøyr og Duratro** (norrønt *Dáinn*, *Dvalinn*, *Duneyrr* og *Duraþrór*) er fire hjortedyr som ifølgje Gylvaginning i Den yngre Edda spring omkring på greinene til verdstreet Yggdrasil og beitar i lauvverket.

Dei fire hjortane er også omtalte i Grimnesmål i Den eldre Edda:

:*Hjortane fire*
:*halsen rekkjer*
:*og bit av grøne greiner;*
:*Dåin og Dvalin,*
:*Dunøyr og Duratro.*

Hjortane inngår i skildringa av mange dyr som held til i Yggdrasil. I toppen sit ørna Vidofnir med hauken Verfolne mellom augo. Rundt rota av treet snor slangen Nidhogg seg, medan ekornet Ratatosk spring opp og ned og tek med seg hatefulle ord mellom dei.

## Kjelder

**Denne artikkelen bygger på «[[:nb:Dåin, Dvalin, Dunøyr og Duratro|Dåin, Dvalin, Dunøyr og Duratro]]» frå ,  den 13. desember 2022.*
Eiktyrne

**Eiktyrne** (norrønt *Eikþyrnir*) er i nordisk mytologi ein hjort som står på taket av Valhall og beitar på treet Lærad, eller Yggdrasil. Det drypp så mykje vatn frå horna til hjorten at det flyt ned i Kvergjelme og fyller alle elvene. Saman med geita Heidrun er hjorten ein representant for dei firbeinte dyra på jorda. Namnet *Eikþyrnir* er vanskeleg å tolka. *Eik* betyr 'eik' og *þyrnir* er 'torn' eller 'hagtorn'. Filologen Finnur Jónsson har føreslått  at namnet kan visa til dei greinete horna til hjorten. Rudolf Simek har gjeve ei liknande tolking: Hjorten med 'den eikeaktige hornkrona'.

## Kjeldeskrifta

### ''Grímnismál''
Eiktyrner er omtalt i *[[Grimnesmål|Grímnismál]]* 26 i Den eldre Edda:

Deretter følgjer to lange strofer med mytiske elvenamn.

### Snorre-Edda
Forteljinga om Eiktyrner blir også fortald av Snorre Sturlason, men no i prosa, i *[[Gylvaginning|Gylfaginning]]*, kapittel 39. Fyrst fortel han om geita Heidrun som står på taket av Valhall og beitar, deretter kjem turen til den beitande hjorten:

Elvene nemnd av Snorre er stort sett identiske med dei som står i *Grímnismál* 27–28. Elvene i strofe 27 renn gjennom Åsgad, medan dei i strofe 28 flyt gjennom Midgard. At Snorre til og med nemner vassdraga med dei same orda som dei står i desse strofene viser at det er *Grímnismál* som har vore kjelda til Snorre. Snorre utelet likevel fleire elvar, særleg dei som rann gjennom Midgard.

*Eikþyrnir* er òg nemnd blant hjortenamna i *[[Nafnaþulur]]*.

## Kjelder

* 

**Denne artikkelen bygger på «[[:sv:Eiktyrne|Eiktyrne]]» frå ,  den 13. desember 2022.*
Citi Zēni

**Citi Zēni** er eit latvisk poprap-band som vart skipa i 2020. Gruppa har seks medlemmar, og dei slapp debutalbumet sitt i 2021. Året etter vann Citi Zēni songtevlinga *Supernova* på LTV med låten «Eat Your Salad». Som følgje av sigeren fekk dei representere Latvia i Eurovision Song Contest 2022.

## Bakgrunn
Citi Zēni vart skipa i mars 2020 under ein låtskrivarleir i Riga. Året etter, i 2021, gav bandet ut debutalbumet *Suņi iziet ielās*. Namnet på bandet kan omsetjast til 'andre guttar', og bandet beskriv seg sjølv som eit «sekspersoners musikknummer frå Aust-Europa, som kjøpslår innan alternativ einhyrningspop».

I 2022 var Citi Zēni blant deltakarane i *Supernova*, den latviske uttakinga til Eurovision Song Contest. Der deltok dei med songen «Eat Your Salad». Bandet gjekk vidare frå semifinalane og kvalifiserte seg til finalen 12. februar, der dei vann. Som følgje av sigeren fekk Citi Zēni representere Latvia i Eurovision Song Contest 2022 i Torino i Italia. Dei deltok i den fyrste semifinale, men kvalifiserte seg ikkje til finalen etter å ha vorte nummer 14 i semifinalen.

## Diskografi
### Album
* 2021 – *Suņi iziet ielās*

### Singlar
* 2020 – «Vienmēr kavēju» 
* 2020 – «Parādi kas tas ir» 
* 2021 – «Suņi iziet ielās»
* 2021 – «Skaistās kājas»
* 2021 – «Limuzīns uz Krīta»
* 2022 – «Eat Your Salad»
* 2022 – «Lieka štuka»

## Kjelder

**Denne artikkelen bygger på «[[:nb:Citi Zēni|Citi Zēni]]» frå ,  den 14. desember 2022.*
Carly Patterson

**Carly Rae Patterson** () er ein USA-amerikansk tidlegare turnar frå Baton Rouge i Louisiana som vart olympisk meister i mangekamp under Sommar-OL 2004 i Aten.

Patterson kom på andreplass i mangekampen ved Turn-VM 2003, der ho også fekk ein gullmedalje med USA sitt mannskap i lagtevlinga. Under dei olympiske leikane i Aten i 2004 sigra ho i mangekampen, medan det vart sølv i bomøvinga og i lagtevlinga.

## Kjelder

**Denne artikkelen bygger på «[[:en:Carly Patterson|Carly Patterson]]» frå ,  den 13. desember 2022.*
Eat Your Salad

**«Eat Your Salad»** ([norsk omsetjing] 'et salaten din') er ein latvisk elektropopsong med innslag av hiphop og funk frå 2022 med det latviske bandet Citi Zēni. Bandet har skrive songen sjølv, og songen vart gjeven ut 13. januar 2022. «Eat Your Salad» vann den latviske songtevlinga *Supernova 2022* og var det latviske bidrag i Eurovision Song Contest 2022 i Torino i Italia. 

## Om songen
«Eat Your Salad» er ei hylling til kjøtfritt kosthald og økovennleg livsstil. Bandet skreiv songen for å «gjere eit vanskeleg tema enklare å fordøye og morosamt å lytte til». Songen legg vekt på at det er «sexy å vere grøn», og teksta tek for seg det bandet sjølv gjer for å redusere sitt økologiske fotavtrykk på miljøet. 

«Eat Your Salad» inneheld ei rekkje seksuelle referansar, og opningslinja går: «Instead of meat, I eat veggies and pussy» (norsk 'i staden for kjøt, et eg grønsakar og fitte'). Men banning og grove ord er ikkje tillatne i Eurovision Song Contest, og under framsyninga i den latviske finalen, og i Eurovision, hoppa bandet over ordet «pussy». 

### ''Supernova'' og Eurovision Song Contest
Gruppa sende inn «Eat Your Salad» til den latviske songtavlinga *Supernova 2022* i regi av LTV. Vinnaren av tevlinga fekk representere Latvia i Eurovision Song Contest 2022. 

Kringkasteren kunngjorde 5. januar 2022 at «Eat Your Salad» var blant bidraga i *Supernova 2022*. Songen tok seg vidare frå semifinalen 5. februar og vann til slutt finalen 12. februar etter å ha vore favoritt hos både juryen og sjåarane. Songen vart dimed det latviske bidraget til Eurovision Song Contest 2022. Songen vart nummer 14 av 17 i den fyrste semifinalen, og han kvalifiserte seg dimed ikkje til finalen.

Allereie før den latviske finalen vart songen ein viral hit, og den låg på viral-topplister på Spotify i fleire land, blant anna i Noreg.

## Listeplasseringar

## Kjelder

**Denne artikkelen bygger på «[[:nb:Eat Your Salad|Eat Your Salad]]» frå ,  den 14. desember 2022.*
Skeise-NM 1988 i firkamp

**Noregsmeisterskapen på skeiser 1988 i firkamp** for menn vart avvikla på Bislett stadion i Oslo helga 2. og 3. januar. Rolf Falk-Larssen frå Trondhjems Skøyteklubb vart norsk meister i firkamp for femte gong, alt medan Bjørg Eva Jensen frå Idrettsforeningen Fram vart noregsmeister i same for åttande og siste gong.

## NM på skeiser 1988
## Menn



Dato: 2./3. januar 1988

### 500 meter




### 5&nbsp;000 meter




### 1500 meter




### 10&nbsp;000 meter




## Kvinner




### 500 meter




### 3&nbsp;000 meter




### 1500 meter




### 5&nbsp;000 meter




## Kjelder
*Arbeiderbladet 4. januar 1988
Skeise-NM 1989 i firkamp

**Noregsmeisterskapen på skeiser 1989 i firkamp** for menn vart avvikla på Hundorp i Oppland helga 25. og 26 februar. Geir Karlstad frå Lillestrøm vart norsk meister i firkamp for fyrste gong. På kvinnesida var Heidi Sjeggestad vart noregsmeister for fyrste og siste gong.

## NM på skeiser 1989



Dato: 25./26. februar 1989


### 500 meter





### 5&nbsp;000 meter





### 1500 meter





### 10&nbsp;000 meter





## Kvinner




### 500 meter




### 3&nbsp;000 meter




### 1500 meter




### 5&nbsp;000 meter




## Kjelder
*Arbeiderbladet 27. februar 1989
Skeise-NM 1990 i firkamp

**Noregsmeisterskapen på skeiser 1990 i firkamp** for menn vart avvikla i Verdal i Nord-Trøndelag helga 27. og 28. januar. Geir Karlstad frå Lillestrøm og Heidi Sjeggestad frå IF Fram vart begge norsk meister i firkamp for andre gong i rad.

## NM på skeiser 1990



Dato: 27./28. januar 1990


### 500 meter





### 5&nbsp;000 meter





### 1500 meter





### 10&nbsp;000 meter





## Kvinner




### 500 meter




### 3&nbsp;000 meter




### 1500 meter




### 5&nbsp;000 meter




## Kjelder
*Haugesunds Avis 29. januar 1990
Skeise-NM 1991 i firkamp

**Noregsmeisterskapen på skeiser 1991 i firkamp** for menn vart avvikla i Hol og Gol i Buskerud helga 23. og 24. februar. Meisterskapen vart om sundagen flytta frå Hol til Gol grunna istilhøva på Hol stadion. 10&nbsp;000-meteren vart arrangert med kvartettstart. Johann Olav Koss frå SK-94 og Else Ragni Yttredal frå Asker Skøyteklubb vart begge noregsmeister i firkamp for fyrste gong.

## NM på skeiser 1991



Dato: 23./24. februar 1991

### 500 meter




### 5&nbsp;000 meter




### 1500 meter




### 10&nbsp;000 meter




## Kvinner




### 500 meter




### 3&nbsp;000 meter




### 1500 meter




### 5&nbsp;000 meter




## Kjelder
*Østlandets Blad 25. februat 1991
Nastia Liukin

**Anastasia Liukin** (), kjend **Nastia Liukin**, er ein russisk-fødd USA-amerikansk tidlegare turnar, fødd i Moskva. Ho vart olympisk meister i mangekamp under Sommar-OL 2008. Nastia er dotter til turnaren Valerij Ljukin og rytmisk gymnastikk-utøvaren Anna Kortsjeva, han vann OL-gull og ho VM-gull som representantar for Sovjetunionen før dei utvandra til USA.

## Karriere
Liukin vann gullmedaljen i både bom- og skranke-øvinga ved Turn-VM 2005 i Melbourne. To år seinare tok ho i Stuttgart eit nytt VM-gull på bom, samstundes fekk ho VM-gull med USA sitt mannskap i lagtevlinga. Under Sommar-OL 2008 i Beijing sigra ho i mangekampen. Elles i Beijing-leikane sikra ho seg sølv i bom, skranke og i lagtevlinga, medan det vart bronse i frittståande. Omframt dei fem OL-medaljane og dei fire VM-gulla, sanka Liukin fem sølvmedaljar i verdsmeisterskapane 2005, 2006 og 2007. 

## Kjelder

**Denne artikkelen bygger på «[[:en:Nastia Liukin|Nastia Liukin]]» frå ,  den 14. desember 2022.*
Last Pizza Slice

**Last Pizza Slice**, også kalla **LPS**, er eit slovensk musikkband. Bandet består av Filip Vidušin (vokal), Gašper Hlupič (trommer), Mark Semeja (elgitar), Zala Velenšek (bass og altsaksofon) og Žiga Žvižej (keyboard). Bandet representerte Slovenia i Eurovision Song Contest 2022 med songen «Disko».

## Bakgrunn
Last Pizza Slice vart skipa i 2018, då medlemmane gjekk på videregåande i byen Celje. Etter skipinga turnerte dei landet og spelte på ulike festivalar og konsertar i Slovenia. Dei har også delteke i flere talenttevlingar og songtevlingar. Bandet spelar musikk innan sjangrane soul-pop, funk, blues, rock og jazz.

### Eurovision Song Contest
I februar 2022 deltok Last Pizza Slice i den slovenske musikktevlinga *EMA*, det slovenske svaret på Melodi Grand Prix. Bandet vann finalen 19. februar med den slovenskspråklege songen «Disko». Som vinnarar fekk dei representere Slovenia i Eurovision Song Contest i Torino i Italia i mai 2022. Bandet enda sist i den fyrste semifinalen, og dei kvalifiserte seg dimed ikkje til finalen.

## Besetning
* Filip Vidušin (vokal) 
* Gašper Hlupič (trommer)
* Mark Semeja (elgitar)
* Zala Velenšek (bass og altsaksofon)
* Žiga Žvižej (keyboard)

## Diskografi
### Album
* 2021 – *Live from Šiška*

### Singlar
* 2022 – «Silence in My Head»
* 2022 – «Disko»

## Referansar


## Kjelder


**Denne artikkelen bygger på «[[:nb:Last Pizza Slice|Last Pizza Slice]]» frå ,  den 14. desember 2022.*
Disko av LPS

**«Disko»** er ein slovensk jazzinspirert storbandlåt frå 2022, utgjeven av det slovenske bandet LPS. Låten er skriven av bandet sjølv og vann den slovenske songtevlinga EMA laurdag 19. februar 2022. Låten vart utgjeven kommersielt 1. april same år og var det slovenske bidraget i Eurovision Song Contest 2022 i Torino i Italia.

## Om songen
«Disko» er skriven av det slovenske bandet LPS. Songen har element av jazz, storbandmusikk og pop, og han har slovensk tekst. Songen vart fyrste gong offentleggjord på nettsidene til RTVSLO 26. november 2021, saman med dei andre deltakarlåtane i EMA 2022. «Disko» vart offisielt gjeven ut på strøymetenester 1. april 2022.

## Eurovision Song Contest
### EMA 2022
Hausten 2021 sende bandet songen inn til den slovenske musikktevlinga EMA 2022, der vinnaren fekk representere Slovenia i Eurovision Song Contest 2022. Arrangøren, RTVSLO, fekk inn 127 låtar. LPS fekk delta i førehandstevlirnga EMA Freš som vart arrangert 28. januar 2022. Der kvalifiserte «Disko» og tre andre låtar seg til hovudtevlinga EMA i februar.

Hovudtevlinga bestod av to semifinalar 5. og 12. februar 2022, med finalen laurdag 19. februar. I kvar semifinale deltok ti låtar –&nbsp;åtte av etablerte artistar og to deltakarar frå EMA Freš. «Disko» deltok i den andre semifinalen laurdag 12. februar og kvalifiserte seg til finalen etter å ha vunne semifinalen. I finalen 19. februar deltok tolv låtar, og «Disko» vann til slutt tevlinga med 103 poeng. Gjennom sigeren vart «Disko» det slovenske bidraget i Eurovision Song Contest 2022.

### I Eurovision Song Contest
«Disko» deltok i den fyrste semifinalen i Pala Olimpico i Torino tysdag 10. mai 2022. Der endte han sist blant 17 bidrag, og var dimed ikkje kvalifisert til finalen laurdag 14. mai 2022. 

## Listeplasseringar

## Kjelder

**Denne artikkelen bygger på «[[:nb:Disko (LPS-sang)|Disko (LPS-sang)]]» frå ,  den 14. desember 2022.*
Skeise-NM 1984 i firkamp

**Noregsmeisterskapen på skeiser 1984 i firkamp** for menn vart avvikla på Kongsberg i Buskerud helga 14. og 15. januar. Rolf Falk-Larssen frå Trondhjems Skøyteklubb vart norsk meister i firkamp for tredje gong i rad.

## NM på skeiser 1984



Dato: 14./15. januar 1984


### 500 meter





### 5000 meter





### 1500 meter





### 10000 meter





## Kjelder
*Arbeiderbladet 16. januar 1984